Elixabete Sánchez Lorenzo

Elixabete Sánchez Lorenzo (Durango, Bizkaia, 1988) idazlea da. Pertsona autista da, eta bere neurotipo eta bizipenez liburu bat idatzi zuen 2024an.

 Bizitza 
Durangoko Fray Juan de Zumarraga institutuko ikasle zela diagnostikatu zioten Autismoaren Espektroko Nahasmena. Garai horretan gizarte-harremanetan zailtasunak izaten hasi zen eta idazketan babestu zen. Diagnostikoaren aurretik pasatu zuen guztia islatu nahi zuen, baita gaixotasun hori duen pertsona bat nola sentitzen den eta berak bizitzan gainditutako guztia ere. 

Institutuko ikasketak amaitu zituenetik, Elixabetk etengabe jarraitu zuen prestatzen, informatikako erdi mailako gradua eta web orrietako eta kontabilitateko hainbat ikastaro eginez.

2001ean, Autismoaren Espektroko Nahasmena diagnostikatu ziotenean, eguneroko moduko batean sentitzen zuena idazten hasi zen, baina gero utzi egin zuen. 2020an, ostera, pandemiaren ondorioz, idatzi horiek aurkitu eta gogoeta horiei guztiei irtenbidea ematea erabaki zuen. Horrela laburbildu zuen Elixabete Sánchez durangarrak El mundo de Nadia argitaratu arte bizi izandako prozesua. Bere lehen argitalpenean, Autismoaren Espektroko Nahasmena diagnostikatu ziotenetik bizi izandako bizipenak eta esperientziak ezagutarazi nahi izan zituen.

Elixabetek 12 urte zituen bere sentimenduak islatzen zituen egunkari pertsonal eta intimo hura idazten hasi zenean, eta urte asko ahaztuta igaro ondoren, 2024ko abenduan, orrialde horiek argia ikusi zuten azkenean. Neska gazteak onartzen du bere haurtzaroa ez zela erraza izan. Horregatik, bere lehen liburuan "autismoa duten pertsonek jasan behar dituzten sufrimendua eta oztopoak ikusarazi nahi izan zituen".

2024tik Deustuko Unibertsitatean egiten du lan. Apnabi-Autismo Bizkaia elkartearen laguntza du, bere lana argitaratu eta ezagutarazteko orduan ere lagun izan duen elkartea.

 Argitalpenak 

 El mundo de Nadia. Autoedizioa.

 Aintzatespenak 

 2025ean Durangoko Udalak Elixabete Sanchezi omenezko harrera ofiziala egin zion Autisten Harrotasunaren Egunean, ekainaren 18an eta ondarearen eta nortasunaren ikurra den Santa Anako arkuaren koadro bat eman zion opari gisa. Elixabeteren testigantza, ausardia eta Autismoaren Espektroko Nahasmenari ikusgarritasunean egindako ekarpena publikoki aitortu zitzaion. Elixabete 2025ean izendatu zuten Durango Sarietarako, eta, eskerrak emateko, bere El mundo de Nadia liburua Udaleko talde politikoei eta Gazteria eta Kirol teknikariari eman zien.

 Erreferentziak 

 Kanpo estekak 
 Elkarrizketa El mundu de Nadia liburuaz Durango Telebistan 2024.01.20

Kategoria:Durangarrak
Kategoria:Euskal Herriko gaztelaniazko idazleak
Kategoria:XXI. mendeko emakume idazleak
Kategoria:Idazle autistak